
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3367 

31 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός της κατά τόπον αρμοδιότητας των 
Δ.Ο.Υ. Κορωπίου, Παλλήνης, Γ' Πειραιά, Ε' Πει¬ 
ραιά, Α' Πειραιά και Πλοίων, όσον αφορά ορισμέ¬ 
νες ναυτιλιακές επιχειρήσεις. 1 

Ορισμός Φορολογικού εκπροσώπου, σύμφωνα με την 
παρ. 1 του άρθρου 8 του Κώδικα Φορολογικής Δι¬ 
αδικασίας. 2 

Απαλλαγή από την υποχρέωση τήρησης βιβλίων και 
έκδοσης στοιχείων των αγροτών του ειδικού κα¬ 
θεστώτος. 3 


Μετονομασία και ανακαθορισμός των αρμοδιοτήτων 
και της εσωτερικής διάρθρωσης της Υπηρεσίας 
Εσωτερικής Επανεξέτασης της Γενικής Γραμμα- 
τείας Δημοσίων Εσόδων του Υπουργείου Οικο¬ 


νομικών. 4 

Τύπος της έκθεσης ελέγχου. 5 


ΑΠΟΦΑΣΕΙΣ 

Αριθμ. Δ6Α 1198391ΕΞ2013 (1) 


Ανακαθορισμός της κατά τόπον αρμοδιότητας των 
Δ.Ο.Υ. Κορωπίου, Παλλήνης, Γ' Πειραιά, Ε' Πειραιά, 
Α' Πειραιά και Πλοίων, όσον αφορά ορισμένες ναυ¬ 
τιλιακές επιχειρήσεις. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

α) των υποπαραγράφων δ' και ε' της παρ. 7 του άρ¬ 
θρου 34 του ν. 4141/2013 (Α' 81), όπως προστέθηκαν με 
τις διατάξεις της περ. 7 της υποπαραγράφου Δ1 της 
παραγράφου Δ του άρθρου πρώτου του ν. 4152/2013. 

β) Τις διατάξεις των άρθρων 20 και 25 του ν. 27/1975 
(Α 77). 

γ) Τις διατάξεις του ν. 3182/2003 (Α' 220) 

δ) του π.δ. 551/1988 (Α' 259) «Οργανισμός Νομαρχιών 
(Οργάνωση Οικονομικών Υπηρεσιών)», όπως τροποποι¬ 
ήθηκε και ισχύει. 

ε) Του π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 


και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας-Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής» και του π.δ. 189/2009 (Α'221) «Καθορισμός και 
ανακατανομή αρμοδιοτήτων των Υπουργείων». 

στ) Του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 

ζ) Την αριθ. Δ6Α 1144678 ΕΞ2012/19-10-2012 (Β' 2828) 
απόφαση του Υπουργού Οικονομικών «Αναστολή λει¬ 
τουργίας ορισμέν ων Δ.Ο.Υ. και τροποποίηση της αριθ. 
Δ6Α1130258 ΕΞ 2012 /20-9-2012 (Β' 2552) απόφασης του 
Υπουργού Οικονομικών», όπως τροποποιήθηκε με τις 
αριθ. Δ6Α 1004645 ΕΞ 2013/10-01-2013 (Β' 22), αριθ. Δ6Α 
1044519 ΕΞ2013/12-3-2013 (Β'567) αποφάσεις του Υπουρ¬ 
γού Οικονομικών και την αριθμ. Δ6Α 1092785 ΕΞ2013/ 
6-6-2013 (Β' 1398) απόφαση του Γ ενικού Γ ραμματέα της 
Γ ενικής Γ ραμματείας Δημοσίων Εσόδων. 

2. Την ανάγκη εύρυθμης λειτουργίας των Δ.Ο.Υ. και 
διευκόλυνσης των ναυτιλιακών εταιρειών του άρθρου 
25 του ν. 27/1975 και των ναυτικών εταιρειών του ν. 
959/1979, ως προς την εκπλήρωση των φορολογικών 
τους συναλλαγών. 

3. Την αριθ. Δ6Α1015213 ΕΞ 2013/28-1-2013 (Β' 130 και Β' 
372) απόφαση του Υπουργού Οικονομικών και του Υφυ¬ 
πουργού Οικονομικών «Μεταβίβαση αρμοδιοτήτων στον 
Γ ενικό Γ ραμματέα της Γ ενικής Γ ραμματείας Δημοσίων 
Εσόδων του Υπουργείου Οικονομικών», όπως ισχύει. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Ανακαθορίζουμε, από 02/01/2014, την κατά τόπον 
αρμοδιότητα της Δ.Ο.Υ. Πλοίων και ορίζουμε ότι από 
την ίδια ημερομηνία είναι αρμόδια για τις παρακάτω 
κατηγορίες νομικών προσώπων που έχουν την έδρα 
τους στην χωρική αρμοδιότητα των Δ.Ο.Υ. Κέας, Άν¬ 
δρου, Μήλου και Σαλαμίνας, των οποίων η λειτουργία 
ανεστάλη και η καθ’ ύλην και κατά τόπον αρμοδιότητά 
















47120 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τους μεταφέρθηκε στις Δ.Ο.Υ. Κορωπίου, Παλλήνης, 
Γ' Πειραιά και Ε' Πειραιά, αντίστοιχα, καθώς και των 
Δ.Ο.Υ. Αίγινας, Πόρου,Ύδρας, Σπετσών και Κυθήρων, των 
οποίων επίσης ανεστάλη η λειτουργία και η καθ’ ύλην 
και κατά τόπον αρμοδιότητά τους μεταφέρθηκε στην 
Δ.Ο.Υ. Α' Πειραιά, σύμφωνα με την αριθ. Δ6Α 1144678 
ΕΞ 2012/19.10.2012 (Β' 2828) Υπουργική απόφαση, όπως 
τροποποιήθηκε και ισχύει, ως εξής: 

α) για τις επιχειρήσεις με κύρια δραστηριότητα την 
εκμετάλλευση ή διαχείριση πλοίων με ελληνική ή ξένη 
σημαία, 

β) για τα γραφεία ή υποκαταστήματα των αλλοδαπών 
εταιρειών που έχουν εγκατασταθεί στην Ελλάδα με 
βάση τις διατάξεις του άρθρου 25 του ν. 27/1975, 
γ) για τις ημεδαπές επιχειρήσεις για τις οποίες έχουν 
εφαρμογή οι διατάξεις του άρθρου 25 του ίδιου πιο 
πάνω νόμου, 

δ) για τις ναυτιλιακές εταιρείες πλοίων αναψυχής, 
ε) για τις ναυτικές εταιρείες του ν. 959/1979, καθώς και 
στ) για την επιβολή του φόρου πλοίων πρώτης και 
δεύτερης κατηγορίας του ν. 27/1975 (ΦΕΚ Α'77), της 
εισφοράς του άρθρου 10 του ίδιου νόμου, του φόρου 
πλοίων με ξένη σημαία του άρθρου 26, επίσης, του ίδιου 
νόμου και της εισφοράς του άρθρου 43 του ν. 4111/2013, 
όπως ισχύει (Α'18). 

2. Η αρμοδιότητα παρακολούθησης και διεκπεραίωσης 
όλων των εκκρεμών υποθέσεων των περιπτώσεων της 
παρ. 1 του παρόντος, καθώς και η έκδοση των σχετι¬ 
κών πράξεων επιβολής φόρων ή προστίμων και λήψης 
μέτρων είσπραξης, περιέρχεται στην Δ.Ο.Υ. Πλοίων. Ο 
Προϊστάμενος της Δ.Ο.Υ. Πλοίων, στην οποία μεταφέρε- 
ται η αρμοδιότητα, καθίσταται αρμόδιος για την έκδοση 
των οικείων καταλογιστικών πράξεων, την επίλυση των 
διαφορών, την βεβαίωση και είσπραξη των φόρων και 
λοιπών επιβαρύνσεων, για την λήψη όλων των προβλε- 
πόμενων μέτρων είσπραξης σε βάρος των οφειλετών 
και των περιουσιακών στοιχείων αυτών και είναι υπεύθυ¬ 
νος για τον συντονισμό και την διεκπεραίωση όλων των 
ενεργειών που απαιτούνται για την επιτυχή εφαρμογή 
της παρούσας. Ολα τα εκδιδόμενα παραστατικά και οι 
βεβαιώσεις φέρουν την επωνυμία της Δ.Ο.Υ. Πλοίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο Γ ενικός Γ ραμματέας 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. 1283 (2) 

Ορισμός Φορολογικού εκπροσώπου, σύμφωνα με την 
παρ. 1 του άρθρου 8 του Κώδικα Φορολογικής Δι¬ 
αδικασίας. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 1 του άρθρου 8 του ν. 
4174/2013 (ΦΕΚ 170 Α'), όπως ισχύει. 

β) Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα, ο 
οποίος κυρώθηκε με το «άρθρο πρώτο» του π.δ. 63/2005 
(Α' 98) «Κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα». 


γ) Τις διατάξεις του π.δ. 284/88 (ΦΕΚ 128 Α') «Οργα¬ 
νισμός του Υπουργείου Οικονομικών» όπως τροποποι¬ 
ήθηκε και ισχύει. 

δ) Τις διατάξεις του π.δ. 185/2009 (Α' 213) «Ανασύσταση 
του Υπουργείου Οικονομικών, συγχώνευση του Υπουρ¬ 
γείου Οικονομίας και Οικονομικών με τα Υπουργεία 
Ανάπτυξης και Εμπορικής Ναυτιλίας, Αιγαίου και Νη¬ 
σιωτικής Πολιτικής και μετονομασία του σε «Υπουργείο 
Οικονομίας, Ανταγωνιστικότητας και Ναυτιλίας... » και 
του π.δ. 189/2009 (Α'221) «Καθορισμός και ανακατανομή 
αρμοδιοτήτων των Υπουργείων» 

ε) Τ ις διατάξεις της υποπαραγράφου Ε.2 της παρα¬ 
γράφου Ε' του άρθρου πρώτου του ν. 4093/2012 (ΦΕΚ 
222 Α') «Εγκριση Μεσοπρόθεσμου Πλαισίου Δημοσιο¬ 
νομικής Στρατηγικής 2013 - 2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013 - 2016», 
όπως τροποποιήθηκε και ισχύει. 

στ) Την υπ’ αριθμ. 1/16-1-2013 (Υ.Ο.Δ.Δ.18) πράξη του 
Υπουργικού Συμβουλίου « Επιλογή και διορισμός Γ ενικού 
Γραμματέα Δημοσίων Εσόδων». 

ζ) Την ανάγκη καθιέρωσης, φορολογικού εκπροσώπου, 
για το φορολογούμενο που δε διαθέτει ταχυδρομική 
διεύθυνση στην Ελλάδα, με σκοπό τη συμμόρφωση, ως 
προς τις τυπικές του υποχρεώσεις, που απορρέουν από 
τον Κώδικα. 

η) Το γεγονός ότι, από τις διατάξεις της παρούσας 
απόφασης, δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

1. Φορολογούμενος, φυσικό ή νομικό πρόσωπο ή νο¬ 
μική οντότητα που εμπίπτει στις διατάξεις του Κώδικα 
Φορολογικής Διαδικασίας και δε διαθέτει ταχυδρομική 
διεύθυνση στην Ελλάδα, υποχρεούται, από 1/1/2014 να 
ορίσει, φορολογικό εκπρόσωπο με φορολογική κατοικία 
στην Ελλάδα, στην ταχυδρομική διεύθυνση του οποίου, 
η Φορολογική Διοίκηση, θα μπορεί να αποστέλλει κάθε 
είδους αλληλογραφία σχετική με το φορολογούμενο. 

2. Το πρόσωπο, το οποίο ορίζεται φορολογικός εκπρό¬ 
σωπος, ουδεμία ευθύνη φέρει για την εκπλήρωση ή μη 
των φορολογικών υποχρεώσεων του φορολογούμενου. 

3. Τα πρόσωπα της παρ. 1 της παρούσας ορίζουν φο¬ 
ρολογικό εκπρόσωπο με την υποβολή στη Φορολογική 
Διοίκηση, της σχετικής για τη χορήγηση ΑΦΜ δήλωσης, 
συνυποβάλλοντας υποχρεωτικά το έντυπο Μ7 «Δήλωση 
Σχέσεων Φορολογουμένου» και απλή έγγραφη δήλωση 
με βεβαιωμένο το γνήσιο της υπογραφής τους, για τον 
ορισμό του. 

4. Σε περίπτωση αλλαγής φορολογικού εκπροσώπου, 
υποβάλλονται από το φορολογούμενο στη Φορολογική 
Διοίκηση και εντός προθεσμίας δέκα (10) ημερών από 
την πραγματοποίηση της μεταβολής, τα οριζόμενα στην 
παράγραφο 3 της παρούσας. 

5. Όταν οι παραπάνω δηλώσεις, δεν υποβάλλονται από 
το φορολογούμενο αλλά από τρίτο πρόσωπο, προσκο¬ 
μίζεται και σχετική προς τούτο εξουσιοδότηση, νομίμως 
θεωρημένη. 

Επίσης, με τις ανωτέρω δηλώσεις, δηλώνεται υποχρε¬ 
ωτικά η πλήρης διεύθυνση κατοικίας του φορολογούμε¬ 
νου στην αλλοδαπή και η διεύθυνση της ηλεκτρονικής 
του αλληλογραφίας. 

6. Φορολογικός εκπρόσωπος που δεν επιθυμεί τη συ- 

νέχιση της συγκεκριμένης εκπροσώπησης, υποβάλλει 
στην περίπτωση αυτή και μόνο, στη Φορολογική Δι¬ 
οίκηση το έντυπο Μ7 «Δήλωση Σχέσεων Φορολογου- 
μένου» όταν ο φορολογούμενος, δεν προβαίνει στην 
αντικατάσταση του. 

7. Στο φορολογούμενο που δε γνωστοποιεί στη Φορο¬ 
λογική Διοίκηση, το διορισμό φορολογικού εκπροσώπου, 
επιβάλλονται οι κυρώσεις του άρθρου 54 του Κώδικα 
Φορολογικής Διαδικασίας. 

8. Τα πρόσωπα που μέχρι την έναρξη ισχύος της πα¬ 
ρούσας έχουν δηλωθεί αντίκλητοι, θεωρούνται, με την 
έναρξη ισχύος της, φορολογικοί εκπρόσωποι. 

Αρθρο 2 

Η απόφαση αυτή ισχύει από την 1η Ιανουάριου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

Ο Γενικός Γραμματέας 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. ΠΟΑ. 1281 (3) 

Απαλλαγή από την υποχρέωση τήρησης βιβλίων και 
έκδοσης στοιχείων των αγροτών του ειδικού κα¬ 
θεστώτος. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 3 της 
περίπτωσης 1 της υποπαραγράφου Ε1 της παραγράφου 
Ε του άρθρου πρώτου του ν. 4093/2012 (ΦΕΚ Α' 222), 
όπως ισχύει. 

2. Τις διατάξεις του άρθρου 41 του Κώδικα ΦΠΑ 
(ν. 2859/2000), όπως ισχύουν. 

3. Το γεγονός ότι η υποχρέωση τήρησης βιβλίων και 
έκδοσης στοιχείων θα δημιουργήσει οικονομική και 
γραφειοκρατική επιβάρυνση στις μικρές αγροτικές 
επιχειρήσεις. 

4. Ότι με την παρούσα δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

1. Απαλλάσσονται, από 1.1.2014, από την υποχρέωση 
τήρησης βιβλίων και έκδοσης στοιχείων οι αγρότες 
που υπάγονται στο ειδικό καθεστώς Φ.Π.Α., σύμφωνα 
με το άρθρο 41 του Κώδικα Φ.Π.Α. (ν. 2859/2000), όπως 
ισχύει, οι οποίοι πραγματοποίησαν κατά την προηγού¬ 
μενη διαχειριστική περίοδο, από την πώληση αγροτικών 
προϊόντων παραγωγής τους και την παροχή αγροτικών 
υπηρεσιών, ακαθάριστα έσοδα, κατώτερα των δέκα χι¬ 
λιάδων (10.000) ευρώ και έλαβαν δικαιώματα ενιαίας 
ενίσχυσης κατώτερα των πέντε χιλιάδων (5.000). Σε 
περίπτωση μη πλήρωσης ενός εκ των ανωτέρω κριτη¬ 
ρίων, εφαρμόζονται πλήρως οι διατάξεις του Κ.Φ.Α.Σ. 
και οι εν λόγω αγρότες εντάσσονται υποχρεωτικά στο 
κανονικό καθεστώς ΦΠΑ. 

Στην περίπτωση που μέχρι το τέλος της προηγούμε¬ 
νης διαχειριστικής περιόδου δεν προκύπτει το ύψος των 
δικαιωμάτων ενιαίας ενίσχυσης, λαμβάνεται υπόψη το 
ποσό της προπροηγούμενης διαχειριστικής περιόδου. 

2. Οι αγρότες που πληρούν τα ανωτέρω κριτήρια της 
απαλλαγής από την τήρηση βιβλίων και έκδοση στοι¬ 
χείων, μπορούν να επιλέξουν την ένταξη τους σε κατη¬ 
γορία τήρησης βιβλίων, έχοντας όλες τις υποχρεώσεις 
της κατηγορίας αυτής. 


Στην περίπτωση αυτή, για την εκπλήρωση των φο¬ 
ρολογικών τους υποχρεώσεων, θα λαμβάνονται υπόψη 
τα δεδομένα των βιβλίων αυτών. Ειδικά, όσον αφορά 
στο ΦΠΑ, η επιλογή τήρησης βιβλίων σημαίνει υπαγωγή 
για μια πενταετία τουλάχιστον της αγροτικής εκμε¬ 
τάλλευσης στο κανονικό καθεστώς ΦΠΑ (πωλήσεις με 
ΦΠΑ, υποβολή δηλώσεων, δικαίωμα έκπτωσης κ.λπ.) και 
απώλεια του δικαιώματος επιστροφής ΦΠΑ με τον κατ’ 
αποκοπή συντελεστή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

Ο Γ ενικός Γ ραμματέας 
©ΕΟΧΑΡΗΣ ΘΕΟΧΑΡΗΣ 

-♦- 

Αριθ. Δ6Α 1198069 ΕΞ2013 (4) 

Μετονομασία και ανακαθορισμός των αρμοδιοτήτων και 
της εσωτερικής διάρθρωσης της Υπηρεσίας Εσωτε¬ 
ρικής Επανεξέτασης της Γ ενικής Γ ραμματείας Δημο¬ 
σίων Εσόδων του Υπουργείου Οικονομικών. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της υποπαραγράφου γ' της παρ.5 του άρθρου 55 
του ν. 4002/2011 (ΑΊ80) «Τροποποίηση της συνταξιο- 
δοτικής νομοθεσίας του Δημοσίου-Ρυθμίσεις για την 
ανάπτυξη και τη δημοσιονομική εξυγίανση-Οέματα αρ¬ 
μοδιότητας Υπουργείων Οικονομικών, Πολιτισμού και 
Τουρισμού και Εργασίας και Κοινωνικής Ασφάλισης», 
όπως αυτή προστέθηκε με την παρ. 9 του άρθρου 4 του 
ν. 4038/2012 (Α' 14) «Επείγουσες ρυθμίσεις που αφορούν 
την εφαρμογή του μεσοπρόθεσμου πλαισίου δημοσι¬ 
ονομικής στρατηγικής 2012-2015», συμπληρώθηκε με 
εδάφιο β', με την παρ. 2 του άρθρου 35 του ν. 4141/2013 
(Α' 81) «Επενδυτικά Εργαλεία Ανάπτυξης, παροχή πι¬ 
στώσεων και άλλες διατάξεις», και αντικαταστάθηκε με 
την περ. 4 της υποπαραγράφου Β1 της παραγράφου Β 
του άρθρου πρώτου του ν. 4152/2013 (Α' 107) «Επείγο¬ 
ντα μέτρα εφαρμογής των νόμων 4046/2012, 4093/2012, 
4127/2013», καθώς και της υποπαραγράφου δ' της παρ. 
6 του άρθρου 54 του ν. 4178/2013 (Α'174) «Αντιμετώπιση 
της Αυθαίρετης Δόμησης - Περιβαλλοντικό Ισοζύγιο και 
άλλες διατάξεις», όπως αντικαταστάθηκε με την παρ. 
1 του άρθρου 27 του ν. 4210/2013 (Α' 254) «Ρυθμίσεις 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης και άλλες διατάξεις» 
β) των υποπαραγράφων δ' και ε' της παρ. 7 του άρ¬ 
θρου 34 του ν. 4141/2013 (Α' 81), όπως προστέθηκαν με 
τις διατάξεις της περ. 7 της υποπαραγράφου Δ1 της 
παραγράφου Δ του άρθρου πρώτου του ν. 4152/2013 
γ) της υποπαραγράφου Ε.2 της παραγράφου Ε του 
άρθρου πρώτου του ν. 4093/2012 (Α' 222) «Εγκριση Με¬ 
σοπρόθεσμου Πλαισίου Δημοσιονομικής Στρατηγικής 
2013-2016-Επείγοντα Μέτρα Εφαρμογής του ν. 4046/2012 
και του Μεσοπρόθεσμου Πλαισίου Δημοσιονομικής 
Στρατηγικής 2013-2016», όπως ισχύει 
δ) του άρθρου 70Β του ν. 2238/1994 (Α' 151), όπως 
προστέθηκε με την περίπτωση 1 της υποπαραγρά- 
φου Α5 της παραγράφου Α του άρθρου πρώτου του ν. 
4152/2013 και της περίπτωσης 2α της ίδιας υποπαρα- 

γράψου, καθώς και της παραγράφου 1 του άρθρου 63 
του ν. 4174/2013 (Α' 170) «Φορολογικές διαδικασίες και 
άλλες διατάξεις» 

ε) του π.δ. 284/1988 (ΑΊ28 και 165) «Οργανισμός του 
Υπουργείου Οικονομικών», όπως ισχύει 

στ) του π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας-Θράκης σε Γενική Γραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής» και του π.δ. 189/2009 (Α'221) «Καθορισμός και 
ανακατανομή αρμοδιοτήτων των Υπουργείων» 

ζ) του άρθρου 1 του π.δ. 65/2011 (Α'147) «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης....» 

η) του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 

2. Την αριθμ. Δ6Α 1118225 ΕΞ 2013/24-07-2013 (Β' 1893) 
απόφαση του Γ ενικού Γ ραμματέα της Γ ενικής Γ ραμμα¬ 
τείας Δημοσίων Εσόδων «Καθορισμός της διάρθρωσης 
και των αρμοδιοτήτων της Υπηρεσίας Εσωτερικής Επα¬ 
νεξέτασης της Γ ενικής Γ ραμματείας Δημοσίων Εσόδων, 
καθώς και απαραίτητων λεπτομερειών λειτουργίας αυ¬ 
τής». 

3. Το αριθ. Δ5Α 1195595 ΕΞ2013/20-12-2013 έγγραφο 
της Διεύθυνσης Οικονομικής Διαχείρισης της Γενικής 
Διεύθυνσης Οικονομικών Υπηρεσιών του Υπουργείου 
Οικονομικών και την αριθ. 2/111745/12-12-2013 απόφαση 
του Υπουργού Οικονομικών, περί δέσμευσης της σχε¬ 
τικής πίστωσης. 

4. Το αριθ. ΔΟΑ/Φ.4.2/34732/27-12-2013 έγγραφο, με το 
οποίο εκφράζεται η γνώμη του Γ ενικού Γ ραμματέα του 
Υπουργείου Διοικητικής Μεταρρύθμισης και Ηλεκτρονι¬ 
κής Διακυβέρνησης. 

5. Την αριθ. Δ6Α 1015213 ΕΞ 2013/28-1-2013 (Β' 130 και 
Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γ ενικό Γ ραμματέα της Γ ενικής Γ ραμματείας Δη¬ 
μοσίων Εσόδων του Υπουργείου Οικονομικών». 

6. Την ανάγκη ανακαθορισμού των αρμοδιοτήτων και 
της εσωτερικής διάρθρωσης, καθώς και μετονομασίας 
της Υπηρεσίας Εσωτερικής Επανεξέτασης της Γενικής 
Γ ραμματείας Δημοσίων Εσόδων. 

7. Το γεγονός ότι, από τις διατάξεις της παρούσας 
απόφασης, δεν προκαλείται επιπλέον δαπάνη σε βάρος 
του κρατικού προϋπολογισμού πέραν της αναφερθείσας 
στο αριθ. Δ5Α1195595/20-12-2013 έγγραφο της Διεύθυν¬ 
σης Οικονομικής Διαχείρισης της Γενικής Διεύθυνσης 
Οικονομικών Υπηρεσιών του Υπουργείου Οικονομικών, 
αποφασίζουμε: 

1. Η Υπηρεσία Εσωτερικής Επανεξέτασης της Γενι¬ 
κής Γ ραμματείας Δημοσίων Εσόδων του Υπουργείου 
Οικονομικών, που προβλέπεται στις διατάξεις της πα¬ 


ραγράφου 1 του άρθρου 70Β του ν. 2238/1994 (Α' 151), 
όπως προστέθηκε με την περίπτωση 1 της υποπαρα- 
γράφου Α5 της παραγράφου Α' του άρθρου πρώτου 
του ν. 4152/2013 (Α' 107), καθώς και στις διατάξεις της 
παραγράφου 1 του άρθρου 63 του ν. 4174/2013 (Α' 170) 
και της οποίας καθορίσθηκε η εσωτερική διάρθρωση 
και οι αρμοδιότητες με την αριθμ. Δ6Α 1118225 ΕΞ2013/ 
24-07-2013 (Β' 1893) απόφασή μας, ειδική αποκεντρωμέ¬ 
νη υπηρεσία, επιπέδου Διεύθυνσης, η οποία υπάγεται 
απευθείας στον Γ ενικό Γ ραμματέα της Γ ενικής Γ ραμμα¬ 
τείας Δημοσίων Εσόδων μετονομάζεται σε Διεύθυνση 
Επίλυσης Διαφορών. 

2. Ο επιχειρησιακός στόχος της Διεύθυνσης Επίλυσης 
Διαφορών είναι η επίλυση διαφορών σε σύντομες προ¬ 
θεσμίες, κατόπιν υποβολής ενδικοφανούς προσφυγής, 
για την συντομότερη είσπραξη δημοσίων εσόδων και 
την αποσυμφόρηση των διοικητικών δικαστηρίων από 
υποθέσεις που μπορούν να επιλυθούν σε επίπεδο φο¬ 
ρολογικής διοίκησης. 

3. Η Διεύθυνση Επίλυσης Διαφορών διαρθρώνεται σε 
δύο (2) Υποδιευθύνσεις και δεκατρία (13) Τμήματα, από 
τα οποία το ένα (1) Αυτοτελές, υπαγόμενο απευθείας 
στον Προϊστάμενο Διεύθυνσης, ως κατωτέρω: 

α) Υποδιεύθυνση Επανεξέτασης 
Τμήματα ΑΤ έως ΑΙΟ' Επανεξέτασης 
β) Υποδιεύθυνση Νομικών Θεμάτων 
Τμήματα ΒΤ και Β2' Νομικής Υποστήριξης 
γ) Αυτοτελές Τμήμα - Διοικητικής Υποστήριξης 

4. Οι αρμοδιότητες της Διεύθυνσης Επίλυσης Διαφο¬ 
ρών κατανέμονται μεταξύ των Υποδιευθύνσεων και των 
Τμημάτων της, ως εξής: 

(α) Υποδιεύθυνση Επανεξέτασης: 

I. Τμήματα ΑΤ έως ΑΙΟ' Επανεξέτασης 

(αα) Η επανεξέταση των πράξεων της φορολογικής 
διοίκησης στο πλαίσιο της διοικητικής διαδικασίας, κα¬ 
τόπιν υποβολής ενδικοφανούς προσφυγής. 

(ββ) Η εξέταση αιτημάτων αναστολής της καταβολής 
του 50% του αμφισβητούμενου ποσού της πράξης. 

(γγ) Η μελέτη των υποθέσεων και αποφάσεων και η 
ανάλυση των παρατηρούμενων τάσεων. 

(δδ) Ο έλεγχος της ποιότητας και της ορθής εφαρμο¬ 
γής των διαδικασιών επανεξέτασης των πράξεων της 
φορολογικής διοίκησης, κατόπιν υποβολής ενδικοφα- 
νούς πρσφυγής. 

II. Οι υποθέσεις ανατίθενται στα Τμήματα με πράξη 
του Προϊσταμένου της Διεύθυνσης. 

(β) Υποδιεύθυνση Νομικών Θεμάτων: 

I. Τμήματα ΒΤ και Β2' Νομικής Υποστήριξης 

(αα) Η υποστήριξη των Τμημάτων της Υποδιεύθυνσης 
Επανεξέτασης, επί θεμάτων νομικής φύσης και επί ερμη¬ 
νευτικών ζητημάτων, που προκύπτουν κατά την εξέταση 
των ενδικοφανών προσφυγών. 

(ββ) Η αποστολή του διοικητικού φακέλου με αναλυτι¬ 
κή έκθεση απόψεων για τους προβαλλόμενους νομικούς 
και πραγματικούς ισχυρισμούς, σε περίπτωση άσκη¬ 
σης προσφυγής κατά των αποφάσεων της Διεύθυνσης, 
ενώπιον των διοικητικών Δικαστηρίων και η εν γένει 
υποστήριξη των υποθέσεων αυτών. 

II. Από τα Τμήματα ΒΙ'και Β2' Νομικής Υποστήριξης 
ασκούνται πέραν των προαναφερθεισών αρμοδιοτήτων 
και οι κατωτέρω αρμοδιότητες, ως εξής: 

(α) Τμήμα ΒΤ Νομικής Υποστήριξης 
Η εισήγηση επί νομοθετικών ρυθμίσεων και αποφάσε¬ 
ων, καθώς και η έκδοση εγκυκλίων και οδηγιών σχετικά 

με την επανεξέταση πράξεων της φορολογικής διοίκη¬ 
σης ενώπιον της Διεύθυνσης. 

(β) Τμήμα Β2' Νομικής Υποστήριξης 
(αα) Η επανεξέταση των ενεργειών της φορολογικής 
διοίκησης που έχουν εκδοθεί μέχρι την 31/12/2013, σε 
εφαρμογή των διατάξεων για την διασφάλιση των συμ¬ 
φερόντων του Δημοσίου σε περίπτωση φοροδιαφυγής. 

(ββ) Η επανεξέταση, στο πλαίσιο της διοικητικής δια¬ 
δικασίας κατόπιν υποβολής ενδικοφανούς προσφυγής, 
των πράξεων της φορολογικής διοίκησης, με τις οποί¬ 
ες εφαρμόζονται διασφαλιστικά μέτρα με βάση ειδική 
έκθεση ελέγχου, καθώς και η εξέταση των αιτημάτων 
αναστολής εκτέλεσης των πράξεων αυτών. 

III. Ο Προϊστάμενος της Διεύθυνσης μπορεί να αναθέ¬ 
τει την εξέταση αιτημάτων αναστολής της καταβολής 
του 50% του αμφισβητούμενου ποσού της πράξης και 
στα Τμήματα ΒΤ και Β2' Νομικής Υποστήριξης. Στην 
περίπτωση αυτή θα τους παρέχουν την συνδρομή τους 
επί ελεγκτικών ζητημάτων, που ανακύπτουν, τα Τμήματα 
ΑΤ έως ΑΙΟ' Επανεξέτασης. 

(γ) Αυτοτελές Τμήμα Διοικητικής Υποστήριξης 
(αα) Η καταγραφή και η παρακολούθηση των υποθέ¬ 
σεων ενδικοφανών προσφυγών, που διαβιβάζονται προς 
εξέταση στην Διεύθυνση, καθώς και των υποθέσεων 
αρμοδιότητας αυτής, που εισάγονται ενώπιον των Δι¬ 
οικητικών Δικαστηρίων. 

(ββ) Η τήρηση του αρχείου των υποθέσεων και των 
εγγράφων της Διεύθυνσης και η μέριμνα για την κοι¬ 
νοποίηση των αποφάσεων και των εγγράφων αυτής. 

(γγ) Ο σχεδιασμός, η διαχείριση και η παρακολούθηση 
της απόδοσης της διαδικασίας επίλυσης διαφορών. 

(δδ) Η αξιοποίηση των υφιστάμενων μηχανογραφικών 
εφαρμογών της Γ.Γ.Δ.Ε. και εν γένει του Υπουργείου 
Οικονομικών, η διατύπωση προτάσεων για νέες μηχα¬ 
νογραφικές εφαρμογές και η τήρηση των απαιτούμενων 
στατιστικών στοιχείων. 

(εε) Η διοικητική και γραμματειακή υποστήριξη της 
Διεύθυνσης. 


5. Της Διεύθυνσης Επίλυσης Διαφορών, των Υποδιευ¬ 
θύνσεων Επανεξέτασης και Νομικών Θεμάτων και των 
τμημάτων τους, καθώς και του Αυτοτελούς Τμήματος 
Διοικητικής Υποστήριξης αυτής προίστανται υπάλληλοι 
κατηγορίας ΠΕ, του κλάδου Εφοριακών. 

6. Η ημερομηνία έναρξης λειτουργίας των Τμημάτων 
Επανεξέτασης Α5 έως Α10 της Υποδιεύθυνσης Επανε¬ 
ξέτασης θα ορισθεί με νεώτερη απόφασή μας. 

7. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

Ο Γ ενικός Γ ραμματέας 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθ. ΔΕΛ Α 1198414 ΕΞ 2013 (5) 

Τύπος της έκθεσης ελέγχου. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 37 του ν. 4174/2013 
(Φ.Ε.Κ.170 Α') «Φορολογικές διαδικασίες και άλλες δι¬ 
ατάξεις». 

2. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Ο τύπος της έκθεσης ελέγχου θα έχει τη μορφή του 
συνημμένου υποδείγματος. 

2, Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 30 Δεκεμβρίου 2013 

Ο Γ ενικός Γ ραμματέας 
©ΕΟΧΑΡΗΣ ΘΕΟΧΑΡΗΣ 

ΠΙΝΑΚΑΣ ΔΙΑΝΟΜΗΣ 

ΠΙΝΑΚΑΣ ΔΙΑΝΟΜΗΣ 

I. ΑΠΟΔΕΚΤΕΣ ΓΙΑ ΕΝΕΡΓΕΙΑ 

1. Όλες οι Δ.Ο.Υ. 

2. Ελεγκτικά Κέντρα 

3. Εθνικό Τυπογραφείο (για δημοσίευση) 

II. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ 

1. Οικονομικές Επιθ/σεις - Όλοι οι Οικον. Επιθ/τές 

2. Περιφερειακές Δ/νσεις Σ.Δ.Ο.Ε. 

3. Αποδέκτες Πίνακα Η’ (εκτός των αριθ. 4, 10 και 11) 

4. Συμβούλιο της Επικράτειας 

5. Γενικός Επίτροπος Επικράτειας επί των Τακτικών Διοικητικών Δικαστηρίων 

6. ΠΟΕ - ΔΟΥ, Ομήρου 18, 106 72, Αθήνα 

7. Περιοδικό «Φορολογική Επιθεώρηση», Ομήρου 18, 106 72, Αθήνα 

III. ΕΣΩΤΕΡΙΚΗ ΔΙΑΝΟΜΗ 

1. Γραφείο Υπουργού 

2. Γραφείο Υφυπουργού 

3. Γραφείο Γεν. Γραμματέα Δημοσίων Εσόδων 

4. Γραφείο Γεν. Γραμματέα Πληρ. Συστημάτων 

5. Γραφείο Ειδ. Γραμματέα Σ.Δ.Ο.Ε. 

6. Γραφεία Γεν. Δ/ντών Φορολογίας, Φορολ. Ελέγχων, ΚΕ.Π.Υ.Ο., Οικον. Επιθ/σης, Διοικ. 
Υποστήριξης και Δημ. Περ. & Εθν. Κληροδοτημάτων 

7. Δ/νσεις Γεν. Δ/νσεων Φορολογίας, Φορολ. Ελέγχων, Οικον. Επιθ/σης και Διοικ. 
Υποστήριξης 

8. Δ/νσεις Σ.Δ.Ο.Ε. (ΚΎ.) 

9. Γ.Γ.Π.Σ. - Δ/νση Εφαρμογών Η/Υ ( Δ30) 

10. Διεύθυνση Επιχειρησιακού Σχεδιασμού 

10. Διεύθυνση Ελέγχων - Τμήματα Α’, Β', Γ’, Δ’, (από 5 αντίγραφα) 

11. Γραφείο Τύπου και Δημοσίων Σχέσεων (20 αντίγραφα) 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΩΝ ΕΣΟΔΩΝ 

Διεύθυνση: 

ΤΚ: 

Τηλ.: 


ΕΚΘΕΣΗ ΕΛΕΓΧΟΥ ΠΡΟΣΔΙΟΡΙΣΜΟΥ ΦΟΡΟΥ 


1. ΤΑΥΤΟΤΗΤΑ ΕΛΕΓΧΟΥ 


ΥΠΗΡΕΣΙΑ ΕΛΕΓΧΟΥ 



ΕΝΤΟΛΗ ΕΛΕΓΧΟΥ 



ΕΛΕΓΚΤΗΣ/ΕΣ 



ΦΟΡΟΛΟΓΙΚΑ ΕΤΗ- 
ΦΟΡΟΛΟΓΙΚΕΣ 
ΠΕΡΙΟΔΟΙ-ΦΟΡΟΛΟΓΙΚΕΣ 
ΥΠΟΘΕΣΕΙΣ 



ΕΛΕΓΧΟΜΕΝΟΣ 


ΕΠΩΝΥΜΟ/ΟΝΟΜΑ/ΠΑΤΡΩΝΥΜΟ ή ΕΠΩΝΥΜΙΑ 

Α.Φ.Μ. 



Δ.Ο.Υ. ΕΔΡΑΣ 



ΔΙΑΚΡΙΤΙΚΟΣ ΤΙΤΛΟΣ 



ΚΥΡΙΑ ΔΡΑΣΤΗΡΙΟΤΗΤΑ 



ΔΙΕΥΘΥΝΣΗ ΕΔΡΑΣ 



ΤΗΛΕΦΩΝΟ-ΡΑΧ 



Ε-τπαίΙ 




2. ΒΑΣΙΚΑ ΔΕΔΟΜΕΝΑ 

(Αναγράφονται πληροφορίες για τον φορολογούμενο όπως η μορφή σε περίπτωση επιχείρησης, η σύστασή 
της, η διάρκεια, το αντικείμενο εργασιών και ο σκοπός της, τα τηρηθέντα βιβλία, το εταιρικό κεφάλαιο, η 
νόμιμη εκπροσώπησή της, τα συνυπόχρεα πρόσωπα για την καταβολή των φόρων, κ.λ.π.). 


3. ΛΕΙΤΟΥΡΓΙΚΑ ΔΕΔΟΜΕΝΑ ΦΟΡΟΛΟΓΟΥΜΕΝΟΥ 

(Αναγράφονται οι επαγγελματικές εγκαταστάσεις, το απασχολούμενο προσωπικό, τα περιουσιακά στοιχεία 
του φορολογούμενου, κ.λ.π.). 


4. ΟΙΚΟΝΟΜΙΚΑ ΔΕΔΟΜΕΝΑ-ΔΗΛΩΣΕΙΣ 

(Αναγράφονται τα οικονομικά δεδομένα με βάση τα τηρηθέντα βιβλία, τις υποβληθείσες δηλώσεις, κ.λ.π.). 


5. ΕΛΕΓΚΤΙΚΕΣ ΕΠΑΛΗΘΕΥΣΕΙΣ-ΔΙΑΠΙΣΤΩΣΕΙΣ ΕΛΕΓΧΟΥ 

(Αναγράφονται οι ελεγκτικές επαληθεύσεις που έγιναν, οι διαπιστώσεις ελέγχου, καθώς και οι ισχύουσες 
διατάξεις). 

6. ΠΟΡΙΣΜΑ ΕΛΕΓΧΟΥ 

(Αναγράφονται οι τελικές διαπιστώσεις του ελέγχου και το πόρισμά του επί των αποτελεσμάτων κατά 
ελεγχόμενο φορολογικό έτος). 

7. ΠΡΟΣΔΙΟΡΙΜΟΣ ΑΠΟΤΕΛΕΣΜΑΤΩΝ 

(Προσδιορίζεται η φορολογική οφειλή μετά από τον έλεγχο κατά ελεγχόμενο φορολογικό έτος). 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











